अजय देवगन बनेंगे स्क्वाड्रन लीडर विजय कार्णिक, 300 महिलाओं की मदद से पाकिस्तानी सेना को दी थी टक्कर  
अजय देवगन निभाएंगे लीड कैरेक्टर
भारत-पाक युद्ध पर आधारित है फिल्म
300 महिलाओं की बहादुरी की है दास्तान
अजय देवगन (Ajay Devgn) इतिहास के एक महान पन्ने को परदे पर उतारने जा रहे हैं. अजय देवगन अपनी अगली फिल्म 'भुजः द प्राइड ऑफ इंडिया (Bhuj: The Pride of India)' में स्क्वाड्रन लीडर विजय कार्णिक (Squadron Leader Vijay Karnik) का किरदार निभा रहे हैं. विजय कार्णिक 1971 के भारत-पाकिस्तान युद्ध (1971 India-Pak War) के दौरान भुज एयरपोर्ट के इनचार्ज थे. ये विजय कार्णिक और उनकी टीम तथा भुज की स्थानीय 300 महिलाओं की वजह से भारतीय वायु सेना की एयरस्ट्रिप की मरम्मत की जा सकी थी और पाकिस्तान को जवाब दिया जा सका. वैसे भी इन दिनों बॉलीवुड में देशभक्ति फिल्मों का दौर है. अजय देवगन (Ajay Devgn) इस शानदार रोल में नजर आएंगे.
 
1971. Squadron Leader Vijay Karnik & team. 300 Brave Women. Reconstruction of a wrecked Indian Air Force airstrip. 'Bhuj- The Pride Of India' pic.twitter.com/HZYxPOn0Du
 
अजय देवगन (Ajay Devgn) 'भुजः द प्राइड ऑफ इंडिया (Bhuj: The Pride of India)' में स्क्वाड्रन लीडर विजय कार्णिक (Squadron Leader Vijay Karnik) का रोल कर रहे हैं. पाकिस्तान ने 1971 के युद्ध के दौरान भुज की हवाई पट्टी पर बम गिराकर इसे नष्ट कर दिया था. विजय कार्णिक ने पास ही के गांव की 300 महिलाओ की मदद से हवाई पट्टी के निर्माण के काम को अंजाम दिया था ताकि उड़ानों को अंजाम दिया जा सके.  विजय कार्णिक के साथ उनके दो अन्य ऑफिसर भी थे. इस फिल्म को टी-सीरीज के भूषण कुमार प्रोड्यूस कर रहे हैं.
इस मौके को याद करते हुए स्क्वाड्रन लीडर विजय कार्णिक (Squadron Leader Vijay Karnik) ने बताया, 'हम जंग लड़ रहे थे, अगर इनमें से किसी महिला को कुछ हो जाता तो यह हमारा सबसे बड़ा नुकसान होता. लेकिन मैंने फैसला लिया और इसके नतीजे भी मिले. मैंने उन्हें बताया कि अगर हमला होता है तो कहां छिपना है और उन्होंने इस बात पर अमल भी किया. अजय देवगन (Ajay Devgn) को अपना किरदार देखना वाकई काफी मजेदार होगा.' इस फिल्म का राइटर-डायरेक्टर अभिषेक दुधैया हैं.